Keskustelu:Toejoki

message: Eikös toe ole kalastuksen apuneuvo eikä tulvanhillinnän?--Urjanhai (keskustelu) 23. marraskuuta 2012 kello 19.20 (EET)
replies: text: Muutin artikkelin toe mukaisesti.--Urjanhai (keskustelu) 23. marraskuuta 2012 kello 19.29 (EET)
replies: text: :Tätä aihetta olen joskus itsekin pohtinut. Selvää on, että Kokemäenjoen kaltaisia varsinaisia tokeita ei Toejoessa ole voinut olla, koska kysessä oli kapea ja vähävetinen joki. Eikä niitä ole ollut Kokemäenjoessakaan enää Toejoen laskupaikan lähettyvillä. Onko sitten niin, että myös joitain pienempiä pyydyksiä kutsuttu toe-nimellä?? -- Joe K. (keskustelu) 24. marraskuuta 2012 kello 23.32 (EET)
replies: text: ::En tunne asiaa tarkemmin, mutta maankohoaminen on alueella voimakasta, ja silloin kun jokin nimi on annettu, olosuhteet ovat voineet olla toiset kuin nykyään. Samoinhan Pormestarinluoto ja koivistonluoto eivät ole enää luotoja eikä Kyläsaari saari jne. Vielä joskus 1600-luvullahan nykyisten luotojen kohdalla oli merenlahti ja joskus vielä aiemmin Lattomerikin oli meri. Toejoen nimen iästä en tiedä, mutta matkalla avomerestä kuivaksi maaksi on varmaan ollut monenlaisia välivaiheita eri aikoina, milloin nimi sitten on annettukin.--Urjanhai (keskustelu) 25. marraskuuta 2012 kello 00.03 (EET)

message: Siirretty Huhdanjon käyttäjäsivulta:
Terve. Viitsitkö vähän perustella tätä muokkaustasi  ? Gopase+f (keskustelu) 3. helmikuuta 2016 kello 19.13 (EET)
replies: text: Hei. Omakohtaisista historiallisista syistä tiedän, että Toejoki on kuulunut aikoinaan Ulvilaan. Esim. näyttelijä Sylvi Salonen syntyi Toejoella, Ulvilassa. Asia käy ilmi eri Toejoki-artikkeleista: wikistä ja täältä. Karttaa 1920- tai 1930-luvuilta en tähän hätään löytänyt.--Huhdanjo (keskustelu) 3. helmikuuta 2016 kello 20.57 (EET)
replies: text: :Ainakin vuoden 1934 taloudellisessa kartassa asia tosiaan näyttäis olevan jotenkin noin (eli Toejoki näyttäis mahdollisesti kuuluvan Ulvilaan, ainakin enemmän kuin maalaiskuntaan). Sama näyttäis olevan mahdollista Uus-Koiviston kohdalla vuoden 1928 kartan perusteella. Olisit tietty voinut ilmoittaa tuohon vaikka muokkausyhteenvetoon, että "oman käsitykseni mukaan asia on näin." tjms. Gopase+f (keskustelu) 3. helmikuuta 2016 kello 21.31 (EET)
replies: text: ::Noita voi koettaa tarkistaa Suomen taloudellisen kartan 1:100 000 ja Maanmittaushallituksen pitäjänkartan 1:20 000 eri painoksista, joita lienee noin 1910-940-luvuilta (niitä vain taitaa olla netissä vähän huonosti). Lisäksi voi katsoa, onko Porin kaupungin historiassa tai Ulvilan historiassa mainintoja liitoksista ja niiden ajankohdista. Ja vielä voi tarkistaa sotien jälkeisen ajan peruskarttoja Vanhat painetut kartat -palvelusta. Koska tuo esikaupunkikysymys oli aikanaan keskeinen poliittinen kysymys kuntien ja kaupunkien historissa, niin paikallishistoriateoksissa siitä on yleensä hyvät selostukset.--Urjanhai (keskustelu) 3. helmikuuta 2016 kello 23.22 (EET)

text: Sata vuotta sitten julkaistussa Tietosanakirjassa on tieto että Toejoki oli taajaväkinen yhdyskunta, joka kuului Ulvilan kuntaan.. --Mwåc8m (keskustelu) 4. helmikuuta 2016 kello 09.45 (EET)
replies: text: :Tieto on tullut ko luetteloon tällä muokkauksella . Joko KLS:n käyttämässä lähteessä on virhe taikka sitten lisäykset perustuvat johonkin muuhun. Gopase+f (keskustelu) 4. helmikuuta 2016 kello 09.51 (EET)
replies: text: ::Johdantoon ei ole merkitty viitettä. Onko se jostakin noista artikkelin loppuun merkityistä lähteistä? --Mwåc8m (keskustelu) 4. helmikuuta 2016 kello 10.09 (EET)
replies: text: :::Johdanto tullut artikkelin ensimmäisessä versiossa.  Onko tossa jotain erityisen epäilyttävää? Gopase+f (keskustelu) 4. helmikuuta 2016 kello 10.12 (EET)
Hyllyssäni olivat uusintapainokset yleiskarttakirjoista Suomen kartta 1920 ja suomen yleiskartta 1955. Kartassa 1920 Toejoki kuului Ulvilaan, kuitenkin niin että raja meni pitkin itse jokea, jonka länsiranta siis ei ole kuulunut Ulvilaan silloin. Kartassa 1950 Ulvilan raja kulkee kaukaa Toejoen itäpuolella. Jossain vaiheessa tuolla välillä siis näyttää tapahtuneen alueliitos. Kartassa 1950 esiintyy Porin maalaiskunta, mutta siinä Toejoki näyttäisi kuuluvan Poriin, mikäli oikein tulkitsin rajojen kulkua. Kartassa 1920 ei näy Porin maalaiskunnan nimeä eikä rajoja sen ja Porin kaupungin välillä. Tarkka selko taitaisi tulla vain kirjallisuudesta. Kuitenkin tuo kuuluminen ulvilaan 1920 ja kuuluminen Porin kaupunkiin 1950 näyttää ilmeiseltä.--Urjanhai (keskustelu) 4. helmikuuta 2016 kello 11.26 (EET)

text: Artikkelissa Luettelo osakuntaliitoksista Suomessa mainitaan liitos Ulvila --> Pori (runsaat 7000 asukasta) 1942. Mahdollisesti liitos on tapahtunut tuolloin. Löysin myös Suomen taloudellisen kartan lehti IV:3 (1923). Siinä näyttäisi että Toejoki joen itäpuolella kuuluu Ulvilaan, mutta Toejoen länsiranta saattaisi kuulua Porin kaupunkiin. Löysin myös MMH:n pitäjänkartan 1:20 000 lehti IV:3/2 (1940, täyd 1950) ja V:3/22 (1946, täyd. 1956). Niissä koko Toejoki näyttäisi kuuluvan Porin kaupunkin siten kuin yleiskartassa 1950.--Urjanhai (keskustelu) 4. helmikuuta 2016 kello 11.52 (EET)

text: Toejoen vaiheita näkyy selostetun ilman lähdeviitteitä myös artikkelissa Toejoki. Varmimmin tämä selviäisi luultavasti Porin kaupungin historioista, jonka osat ovat tuoreehkoja. --Urjanhai (keskustelu) 4. helmikuuta 2016 kello 12.00 (EET)

text: Kartassa vuodelta 1905 Ulvilan-Porin raja on suhteellisen selkeästi näkyvissä - aika mutkikas raja on, ja lisäksi kylänrajat ja kunnanrajat muistuttavat kovasti toisiaan. Toejoki sijaitsee Kokemäenjoen ja Porin puolella selvästi sijaitsevan Storsandin (Isosannan) pohjoispuolella ja on ilmeisesti merkitty "ruutukaavalla" taajamaksi. Porin kaupungin ja maalaiskunnan rajaa en tuosta kartasta löydä. Kuten Urjanhai totesi, tarkka faktatieto löytynee vain kirjallisuudesta.--Huhdanjo (keskustelu) 4. helmikuuta 2016 kello 19.39 (EET)
Tuolta löytyy:  "Valtioneuvosto antoi vihdoin v. 1939 päätöksen, jonka mukaan Ulvilan kunnasta siirrettiin Porin kaupunkiin lähes kolmannes kunnan pintaalasta eli mm. Vanhan ja Uusikoiviston sekä Toejoen taajaan asutut yhdyskunnat. Liitos toteutui lopullisesti v. 1941." --Joe K. (keskustelu) 4. helmikuuta 2016 kello 21.46 (EET)

text: Muistatko muuten suoraan, milloin Porin maalaiskunta perustettiin? Nyt tietoa ei taida olla sen wikipedia-artikkelissa.--Urjanhai (keskustelu) 5. helmikuuta 2016 kello 09.48 (EET)
replies: text: :1865, jolloin kunnallishallintouudistuksessa maaseurakunnat muutettiin maalaiskunniksi. Sitä en osaa tältä istumalta sanoa, milloin Porin maaseurakunta erotettiin Ulvilan seurakunnasta. Enkä myöskään sitä, miksi osa ympäröivästä maaseudusta oli Ulvilan pitäjää ja osa maalaiskuntaa. --Joe K. (keskustelu) 5. helmikuuta 2016 kello 13.15 (EET) 
Wikisourcessa on Suomen Senaatin päätös koskeva lupaa muodostaa erinäisiä taajaväkisiä maalaisyhdyskuntia: "–– joulukuun 22 päivänä 1908 Ulvilan kunnan Ulvilan pitäjän Toejoen ja Uudenkoiviston yhdyskuntia varten järjestys-, rakennus-, palo- ja terveydenhoitosäännöt; ––" Miksiköhän noissa muuten lukee kaikissa "Ulvilan kunnan Ulvilan pitäjän"-tyylisesti? --Raksa123 (keskustelu) 5. helmikuuta 2016 kello 10.26 (EET)

text: Muistelisin että tuotakin on joskus täällä sivuttu. Jos on ollut niin, että kunnan perustaminen on edellyttänyt vähintään kappeliseurakuntaa (en ole ihan varma) tai itsenäistä kirkkoherrakuntaa (eli pitäjää), niin jos joku kunta on vastannut jotain kappeliseurakuntaa, niin silloin kunta on voinut olla eri kuin pitäjä, koska kappeliseurakunnan tapauksessa kunta olisi eri kuin pitäjä. Mutta en ole tästä ihan varma, ehkä joku muistaa paremmin.--Urjanhai (keskustelu) 5. helmikuuta 2016 kello 11.35 (EET)
thread_title: Sijaintikunta